

Šestošolke in šestošolci!

Z zapiski, ki ste si jih naredili o pesniku Borisu A. Novaku boste z lahkoto rešili kviz, ki ga imam pripravljenega za vas, ko se vrnemo v šolske klopi. ☺ Obeta se nam pravo tekmovanje! Zato utrdi svoje znanje!

Že prejšnjo uro si spoznal pesem Borisa A. Novaka, Zzzbudilka. Danes pa se boš srečal še s pesmijo, ki nosi poseben naslov. Še prej pa te čaka nekaj besednih izzivov.

* V zvezku **pusti prostor za naslov**, nato pa zapiši odgovore na prvi dve nalogi:
1. **V besedi SLOVENIJA se skrivajo različne živali. Poišči jih.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

1. **Poigraj se še z naslednjimi besedami. Tri najbolj zabavne si zapiši v zvezek.**

Egon gleda \_\_\_\_\_\_\_\_\_\_\_\_\_\_\_\_\_\_\_\_\_.

Črv pade v \_\_\_\_\_\_\_\_\_\_\_\_\_\_\_\_\_\_\_.

Iris so všeč različni \_\_\_\_\_\_\_\_\_\_\_\_\_\_\_\_\_.

Hubert ima velik \_\_\_\_\_\_\_\_\_\_\_\_\_\_\_\_\_\_\_\_\_\_\_.

Ona gleda \_\_\_\_\_\_\_\_\_\_\_\_\_\_\_\_\_.

Kos pije \_\_\_\_\_\_\_\_\_\_\_\_\_\_\_\_\_\_.

Lok postane navaden \_\_\_\_\_\_\_\_\_\_\_\_\_\_\_\_.

Ris je za darilo dobil \_\_\_\_\_\_\_\_\_\_\_\_\_\_\_\_\_.

Osem se spreminja v \_\_\_\_\_\_\_\_\_\_\_\_\_\_\_\_\_\_.

Očak prestrašen zagleda \_\_\_\_\_\_\_\_\_\_\_\_\_\_\_\_\_\_.

Upam, da si se zabaval pri prepletanju črk.

* **Spoznaj pesem Borisa A. Novaka, Prebesedimo besede.** Ime avtorja in naslov pesmi zapiši v zvezek.
* **Pesem s pomočjo kazala poišči v berilu Novi svet iz besed 6 in jo preberi (registriraj se na portalu iRokus in lahko pesem tudi poslušaš 🡪 https://www.devetletka.net/resources/files/Navodilo\_za\_registracijo.pdf ).**
* Po branju **razmisli** o naslednjih vprašanjih in nanje **odgovori v zvezek**:
* Avtor predlaga, da bi nekatere besede prebesedili. Pojasni njegovo razmišljanje iz pesmi: zakaj meni, da so nove besede ustreznejše od obstoječih? Zapiši primere besed iz vsebine pesmi.
* Izpiši verz, s katerim pesnik pojasnjuje naslov.
* Katerih sposobnosti stare besede nimajo in kaj počnejo? Razloži.
* Izpiši besede, ki se ti zdijo ljubkovalne, olepševalne, otroške, slabšalne. ž
* Kakšno sporočilo nosi pesem?
* Koliko kitic ima pesem? Kako so sestavljene?
* Kako je z rimo v pesmi? Utemelji na primeru iz vsebine.
* Katera pesniška sredstva v pesmi najdeš? Poimenuj jih in izpiši primer iz vsebine.
* Razloži besedni zvezi čarobne besede in besedni zaklad.

 **Rešena naloga v zvezku (odgovori) je dokaz tvojega dela.**

* Povzetek (natisni/prepiši v zvezek)

**Pri Borisu A. Novaku oz. v njegovih pesmih pa lahko opazimo številna pesniška sredstva – otroške in pesniške igre:**

**🖉ZVOČNOST/ZVEN/ZVOČNO SLIKANJE – ONOMATOPOIJA =** posnemanje naravnih glasov (npr. Zzzver, ki že navsezzzgodaj zzzjutraj dela zzz, zzz.)

**🖉BESEDNA IGRA =** pesniško preoblikovanje besed, da postanejo besede in njihove povezave nenavadne/smešne/nesmiselne (npr. Pa tale mala šala? Šalica.) **⇨ NONSENS**

**🖉PONAVLJANJA =** ponavljajo se lahko besede ali besedne zveze na začetku zaporednih verzov, na koncu verzov (anafora, epifora, epanalepsis, podvojitev ali geminacija)

**⇨ aliteracija =** ponavljanje soglasnikov/črk na začetku zaporednih besed v verzu (npr. Dva dolgolasa dečka …)

**⇨ asonanca =** je ujemanje samoglasnikov v besedah na koncu verza

**⇨ rima =** ujemanje glasov v dveh besedah od zadnjega naglašenega samoglasnika naprej (npr. mesečina – tišina)

**⇨ refren =** ponavljanje iste skupine besed, verza, kitice v pesmi, ki običajno nosi sporočilo

**🖉 RITEM =** ponavljanje enakih vzorcev naglašenih in nenaglašenih zlogov v besedah

**🖉 NOVE BESEDE/NEOLOGIZMI =** pesniki si izmislijo nove besede in jih umestijo v pesem

**🖉LIKOVNA PESEM/CARMEN FIGURATUM =** pesem posnema obliko stvari, predmeta, pojma, ki jo upesnjuje

* **Izberi eno izmed spodnjih navodil in postani pesnik za en dan.**

1. Na podoben način, kot je pesnik besedo budilka prebesedil v *zzzbudilko*, si izmisli še nekaj besed, ki bodo temeljile na posnemanju zvoka.

2. Iz prebesedenih besed napiši pesem (vsaj eno kitico), v kateri boš pojasnili, zakaj 'stare besede' niso primerne in zakaj so nove boljše.

3. Napiši likovno pesem na poljubno izbrano temo (ljubezen, narava, šola, hobiji/konjički …).

Svoje zapiske fotografiraj in zapiši povratno informacijo o poteku dela v wordovem dokumentu. Pošlji ga na moj elektronski naslov (martina.ternargabor@os-velikapolana.si).

Želim ti uspešno delo, za morebitna vprašanja glede nalog sem na voljo.

 učiteljica Martina